SARL-NUUS SONDAG 18 JANUARIE 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. 


Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), op 145,725 MHz vanuit Pretoria, 
met herleidings op 28,325, 14,235, 10,130, 7,066 en 3,695 MHz ESB, asook op 
51,400, 438,825 en 1 297 MHz FM in die Pretoria-gebied. (Ander nuuslesers 
verander soos toepaslik). 


STIL SLEUTEL 


Dit is met diep leedwese dat ons moet aankondig dat die sleutel van Dave Miller, 
ZSGHO, stil geword het. Hy het stil heengegaan ongeveer 19:80 op Vrydag 16 
Januarie in die ouderdom van 93 jaar. Besonderhede van die begrafnisdiens sal 
op die SARL-forum geplaas word. Ons betuig ons innigste meegevoel aan sy 
seun Gregory, ZS6GDM, familie en vriende. 


(POUSE) 

In die nuus vandag; 

HAMNET HELP SOEK NA VERLORE VLIEGTUIG 

OKOSA REORGANISEER SY LISENSIEAFDELING 
NAMIBIESE BHE-DXPEDISIE MAAK 245 AMA-KONTAKTE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


HAMNET HELP SOEK NA `N VERLORE VLIEGTUIG 


Op Vrydagaand 9 Januarie om 19:30, het Hamnet inligting ontvang vanaf die 
Suid-Afrikaanse Soek- en Reddingsorganisasie (SASAR) in verband met `n vlieg- 
tuig wat laat was by die Lanserialughawe die middag. 


Die vliegtuig, `n tweesitplek-Cessna op `n private vlug vanaf 'n wildplaas naby 
Dwaalboom in die Limpopo-provinsie na Lanseria lughawe naby Randburg, het 
nie `n vlugplan ingedien nie, omdat die vlug na verwagting net tussen 30 en 45 
minute sou neem. Die vliegtuig het ongeveer 12:30 van die plaas vertrek en was 
op die radar sigbaar totdat dit `n punt omtrent 27 km noord van die Pilanesberg 
bereik het. Dit was die laaste keer wat die vliegtuig gesien is. 


AT&NS het Hamnet gevra om `n visuele waarnemingsoektog met behulp van 
die boere op die vlugroete te doen, ingeval van die boere iets gehoor of gesien 


het. HAMNET-lid Hans Potgieter, ZS6ALJ, in die Rustenburgarea is gekon- 
tak om die nodige stappe te doen. Vir die volledige storie, luister na die 
weeklikse Hamnet-verslag op Amateur Radio Mirror of laai die oudiolêer by 
www.sarl.org.za af, klik op Activities en kies HAMNET. 


OKOSA REORGANISEER SY LISENSIEAFDELING 


OKOSA sentraliseer tans sy lisensieafdeling, wat sal beteken dat alle amateurra- 
diolisensies deur die hoofkantoor in Johannesburg hanteer sal word. 'n Aantal 
haakplekke en die jaarlikse sluiting in Desember het die opdatering van alle 
stelsels vertraag. Dit beteken dat betalings deur die SARL en individue nog nie 
op die stelsel teenoor spesifieke lisensies gewys word nie, maar steeds in die nie- 
toegewysde betalings-ontvang-lêer lê. Dit beteken ook dat sommige amateurs 
wat die Oktober 2008 radioamateureksamen geskryf het, nog nie hulle lisensies 
of hernuwingsrekenings ontvang het nie. Dit is `n staande reeling dat kandidate 
wat die RAE slaag en `n kennisgewing met roepsein vanaf die SARL ontvang, 
op die lug mag gaan terwyl die dokumentasie later sal volg. 


OKOSA is tans ook besig met herontplooiing van sy personeel en hoop om 
eersdaags alle stelsels op datum te hê. Die SARL en OKOSA behou deurentyd 
kontak en SARL-Nuus sal verslag lewer wanneer alle stelsels met die betrokke 
lisensie-inligting opgedateer is. 


Sluit volgende Sondag om 19:30 by SARL-president Rassie Erasmus aan vir 
die Presidentsnet, wanneer lisensies en ander belangrike ontwikkelings bespreek 
word. Klubs word aangemoedig om hulle herhalers aan die netwerk te koppel. 
Stuur telefoon- en herhalerbesonderhede nie later nie as Dinsdag 20 Januarie 
aan armi@sarl.org.za. 


NAMIBIESE BHE-DXPEDISIE MAAK 245 AMA-KONTAKTE 


Teen Woensdag verlede week het die BHF-DXpedisie na Namibië 245 AMA- 
kontakte gemaak. Daarvan was 211 op 144 MHGZ en die res gelyk verdeel tussen 
432 en 1 296 MH. Die span het voldoen aan die kriteria. vir `n Alle Kontinente 
Gewerk-toekenning op 144 MHz AMA. 


Die kalm winde van die eerste paar dae het teen Woensdag oorgegaan in sterk 
winde van tot 125 kilometer per uur. 


Bediening met opwekkerkrag het genoodsaak dat van die beplande werking in- 
gekort is. 50 MHz is heeltemal gestop weens skade aan die antenna. 'Tropotoes- 
tande was swakker as verwag en die vernietiging van die lang 144 MH Yagi het 
die projek se kans op sukses in die wiele gery. 


Satellietwerking het stadig begin weens 'n tekort aan operateurs, maar teen 
Woensdag was die volgende stasies in die satellietlog ingesluit: ZS1TX, ZS1UR, 
ZSAACP, ZS2BK, ZS6AC, ZS6BB en ZS6TW. Alle kontakte is gemaak met `n 
twee-band-handstel en `n Arrow-antenna. 


Volgens die huidige terugkeerplan bly ZS6OB en ZSGWB in Liideritz vir die 
naweek en sal hulle aktief wees op OSCAR 51. Ondanks die wedervaringe en 


terugslae, kan die Liideritz BHF-DXpedisie 2009 as baie suksesvol beskou word, 
met die doelwit wat bereik is en die verwagtinge wat oorskry is. Daar is baie 
AMA-operateurs wêreldwyd met glimlagte op hulle gesigte omdat hulle `n nuwe 
DXCO-entiteit gewerk het op pad na `n toekomstige 144 of 432 MHz DXGCC- 
toekenning. 


Gelukwense aan die span hulle verdien dit. 
SARL-LIDMAATSKAP NADER DIE 1 AOO-KERF 


Die SARL-lidmaatskap het vandeesweek op 1 374 gestaan, net 26 kort van die 
teiken van 1 400 vir einde Januarie. Sluit nou by die SARL aan vir R170, wat 
lidmaatskap tot einde Junie 2009 dek. Geniet die voordele van lidmaatskap van 
die nasionale liggaam vir amateurradio wat op `n nasionale sowel as internasion- 
ale vlak vir amateurradio werk, en ontvang Radio 7S elke tweede maand. 


Hierdie week verwelkom ons: Helen Newton, ZR6HN; Andrew Muir, GOLJI. 
KLUBNUUS 


Die Kempton Park Amateurradiovereniging bied in Maart `n Klas B RAE- 
kursus aan. Die eksamen vind in Mei plaas, tesame met die Nasionale RAFE. 
Die klub gaan ook `n elektroniese kursus aanbied om studente se elektroniese 
vaardighede te verbeter, met 'n konstruksieprojek aan die einde van die kur- 
sus. Besoek asseblief die klub se webwerf by http://www.karts.zar.cc vir meer 
besonderhede. 


KOMPETISIENUUS 


Die 2009 SARL-Kompetisiehandboek en die 2009 Dagboek van Gebeure is 
beskikbaar op die HF Happenings-bladsy op www.sarl.org.za. Laai gerus 
die dokumente af en deel dit met u klublede. (Geen datum is vir die SARL 
BHF/UHF-kompetisie vasgestel nie en daar is ook geen reëls daarvoor in die 
Kompetisiehandboek nie. Die Kompetisiebestuurder wag vir insette vanaf die 
BHF/UHF-gemeenskap oor hierdie saak. 


SONAKTIWITEIT BLY VANDEESWEEK LAAG 


Die huidige sonaktiwiteit is laag en dit behoort nie op die kort termyn dra- 
maties te verander nie. Daar word verwag dat `n koronagat op die sonoppervlak 
teen die einde van die naweek na `n geo-effektiewe posisie sal draai. Voortplant- 


ingstoestande behoort redelik te wees, met onstabiele HF-werkfrekwensies. 'n 
Bietjie sporadiese E is moontlik. 


Die 20-meterband mag goed wees vir plaaslike kontakte teen die middel van 
die dag oor afstande van 600 km, soos van Johannesburg na Durban en van 
Kaapstad na Durban. Vroegmiddag kan daar 10 meter-openinge wees na Indië. 
Kyk vroegoggend teen sonop uit vir Nieu-Seeland en Australië wanneer 80 meter 
'n paar verrassings mag oplewer. Vyftien meter mag oop wees na die oos- en 
weskus van die VSA met pieke teen 18:00 SAT. Daar is ook moontlikhede vir 
Europa op 20 meter teen dieselfde tyd. 


Voorspellings bly bloot voorspellings. Roep CO, en jy mag verras wees met wie 
jy hoor. Besoek www.spaceweather.co.za vir meer gedetailleerde voorspellings 
en kaarte. 


As jy DX gewerk het, deel dit met ons luisteraars deur `n e-pos te stuur aan 
armi@sarl.org.za. 


Hierdie verslag is opgestel deur Hans, ZS6GAKV, omdat Hannes, ZS6BZP, nie 
hierdie week beskikbaar is nie. 


DAGBOEK VAN GEBEURE 


16 tot 18 Januarie, dus nog vandag PEARS BHF-/UHF-kompetisie; 25 
Januarie Presidentsnet; 31 Januarie Mosies en agenda-items vir die 
SARL 2009 AJV moet in wees; Gedurende Januarie Stuur nominasies vir 
SARL-toekennings in; 15 Februarie sluitingsdatum vir inskrywings vir Tinus 
Lange-toekennings; 21 Februarie PIC-kursus in Durban. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror In- 
ternational, wat om 10:00 SAT op 145,750 MHz in die Pretoria-gebied uitgesaai 
word, met herleidings op 7 082, 7 205 en 17 860 kHz let op die verandering in 
frekwensie. Daar is ook `n potgooi-uitsending waarna geluister kan word. Vir 
oudiostrome en Echolink deur ZS6FCS, besoek www.sarl.org.za, klik op ARMI 
en volg die skakels. `n Heruitsending vind Maandagaande om 21:00 SAT op 38 
215 kHz plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel is. 


Dankie dat u geluister het. 73. 
/EX 


